C 481/8
MT
Il-Ġurnal Uffiċjali tal-Unjoni Ewropea
19.12.2022
ATTI OĦRAJN
IL-KUMMISSJONI EWROPEA Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tarRegolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (2022/C 481/05)
Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1) fi żmien 3 xhur mid-data ta’ din il-pubblikazzjoni.
DOKUMENT UNIKU
“Rökt Vättersik” Nru tal-UE: PDO-SE-02591 – 7.11.2019 DOP (X) IĠP ( ) 1.
Isem/Ismijiet “Rökt Vättersik”
2.
Stat Membru jew Pajjiż Terz L-Iżvezja
3.
Deskrizzjoni tal-prodott agrikolu jew tal-oġġett tal-ikel
3.1.
Tip ta’ prodott Klassi 1.7.
Ħut frisk, molluski, krustaċji u prodotti derivati minnhom
3.2.
Deskrizzjoni tal-prodott li għalih japplika l-isem f’(1) Ir-“Rökt Vättersik” huwa tip ta’ ħut abjad (Coregonus ssp.)
mil-Lag Vättern li jiġi affumikat f’kamra tal-affumikar.
Ir-“Rökt Vättersik” jinbiegħ mingħajr pakkett jew ippakkjat fil-vakwu biex tinkiseb ħajja tal-prodott itwal fuq l-ixkaffa.
Għandu l-karatteristiċi li ġejjin: Daqs: Normalment bejn 0,3 u 0,6 kg, iżda jista’ jkun hemm eżemplari akbar.
Xaħam: 0,5 - 2,5 %.
Il-kontenut tax-xaħam ivarja skont is-sit tal-qbid.
Kulur ta’ barra: Minn lewn il-qubbajt skur bi ħjiel vjola (fuq id-dahar) u lewn il-kafellatte skur bi ħjiel ta’ ram (fuq iż-żaqq) għal tleqqija lewn ir-ram ċar.
(1) ĠU L 343, 14.12.2012, p. 1.